Norski-kypriotiski miljardingurin John Fredriksen er nr. 3 á listanum yvir heimsins shippingmiljardingar. Forbes Magazine hevur júst kunngjørt árliga lista sín yvir heimsins ríkastu. Innan shipping er Norra umboðað á listanum við trimum miljardingum, um John Fredriksen, sum nú er kypriotiskur ríkisborgari, verður taldur við. Ein týskari er ovast á listanum yvir tey ríkastu innan shipping. Danmark hevur átta við á listanum yvir tey 1000 ríkastu í heiminum, men eftir at Mærsk MacKinney-Møller doyði, eru ikki longur danir úr shipping á listanum. Ríkasti danin er sambært Forbes klædnamiljardingurin Anders Holch Poulsen á einum 207. plássi við eini ogn upp á 7,4. mia. dollarar. Lego-familjan er umboðað av Kjeld Kirk Kristiansen og hansara trimum børnum, sum hvør sær hava eina ogn upp á 5,4 mia. dollarar. Tað røkkur til eitt deilt 351. pláss, men samlaða ognin hevði plaserað tey sum nr. 45. Inan shipping liggur Klaus-Michael Kuehne ovast á listanum. Hann eigur 53 pst. af Kuehne + Nagel International AG eins og hann eigur ein týðandi part av partabrøvunum í Hapag-Lloyd. Nr. 2 á shipping-listanum eru stovnararnir av Mediterranean Shipping, MSC, Gianluigi & Rafaela Aponte, við eini ogn upp á 9,3 mia. dollarar, meðan John Fredriksen er á triðjaplássi við eini ogn upp á 7 mia. dollarar.